Տակումի Սիբանո

. ), ճապոնացի ֆանտաստ գրող, էսսեիստ, գիտական ֆանտաստիկայի թարգմանիչ, ճապոնական գիտաֆանտաստիկ գրականության աչքի ընկնող ներկայացուցիչներից մեկը: Նրա հեղինակած գեղարվեստական երկերը, վերլուծական հոդվածներն ու թարգմանությունները մեծապես նպաստել են Ճապոնիայում գիտական ֆանտաստիկայի ժանրի զարգացմանը:

## Կենսագրություն
Ծնվել է 1926 թվականի հոկտեմբերի 27-ին Կանաձավայում: Ավարտել է Տոկիոյի տեխնիկական համալսարանը։ Աշխատել է որպես մաթեմատիկայի ուսուցիչ։ 1957 թվականին հիմնադրել է առաջին ճապոնական գիտաֆանտաստիկ հանդեսը՝ -ը (բառացի թարգմանած՝ նշանակում է «Տիեզերական փոշի»), որն սկզբնական շրջանում լույս է ընծայվել ամենամսյա պարբերականությամբ։ Ամսագրի թղթակիցներից շատերը հետագայում դարձել են պրոֆեսիոնալ գրողներ։ Նրանց թվում են Հոսին, Սինիտին, Սակյո Կոմացուն, Ռյու Միցուսեն, Յասուտակա Ցուցույը: Հենց այս հեղինակներն էլ ներկայացրեցին ժամանակակից գիտաֆանտաստիկ գրողների առաջին սերունդը Ճապոնիայում: 1962, 1963, 1965 և 1967 թվականներին Սիբանոն եղել է գիտական ֆանտաստիկայի  Nihon SF Taikai  կոնվենցիայի նախագահը: Նա ակտիվ աշխատանք է տարել Ճապոնիայում գիտական ֆանտաստիկայի երկրպագուների ֆեդերացիա ստեղծելու ուղղությամբ, որի նախագահն է եղել 1966-1970 թվականներին:

1977 թվականին թողել է մաթեմատիկայի ուսուցչի աշխատանքը և ամբողջությամբ նվիրվել գրականությանն ու թարգմանչական գործին։  Նա անգլերենից ճապոներեն է թարգմանել ավելի քան 60 գիտաֆանտաստիկ վեպ, մասնավորապես՝ Էդվարդ Էլմեր Սմիթի «Լենսմեն» վիպաշարը  և Լարի Նիվենի «Հայտնի տիեզերք» վիպաշարը, որոնք լույս է ընծայել Ռեի Կոցումի կեղծանվամբ, ինչը բառացի թարգմանած՝ նշանակում է «տիեզերական ճառագայթ»։

Այդ նույն կեղծանունով հրատարակել է նաև երեք մանկական գիրք՝ *Սուպերմեն պլյուս իքս*-ը (1969), *«Ամսական ինքնաթիռ» գործողությունը* (1969) և *Խռովություն հյուսիսբևեռային քաղաքում*-ը (1977): Սիբանոն նաև «Հանրաճանաչ գրականության աշխարհ» (1978) տեղեկատու գրքի գլխավոր հեղինակներից էր:

1968 թվականին, գիտական ֆանտաստիկայի երկրպագուների հիմնադրամի աջակցության շնորհիվ Սիբանոն առաջին անգամ կարողացել է մասնակցել գիտական ֆանտաստիկայի համաշխարհային կոնվենտին՝ Worldcon-ին: 1979 թվականից սկսած՝ նա հյուրընկալվել է  Worldcon-ի ամենամյա գրեթե բոլոր կոնվենտներին: Ընդ որում՝ միաժամանակ ներկայացրել  է Սեյունի մրցանակի արժանացած հեղինակներին: 1986 թվականին Սիբանոն արժանացել է *EE Evans Big Heart Award*-ին, 1993 թվականին էլ՝  *Worldcon Special Award*-ին, որը նրան շնորհվել է գիտական ֆանտաստիկայի 51-րդ համաշխարհային  կոնվենտի ժամանակ: Սիբանոն 1996 թվականին եղել է գիտական ֆանտաստիկայի 51-րդ,  2007 թվականին էլ՝ 64-րդ համաշխարհային կոնվենտի պատվավոր հյուրը:

Հեղինակային և թարգմանչական իր ներդրումների համար Սիբանոն արժանացել է *Nihon SF Taisho* հատուկ մրցանակի, Սեյունի հատուկ մրցանակի: Հետմահու նրան շնորհվել է նաև *Tokyo Anime Award*՝ Տոկիոյի անիմե մրցանակ:

Ճապոնացի ֆանտաստ գրողներին խրախուսելու նպատակով դեռ 1965 թվականին նա ինքն անձամբ նախաձեռնել և հիմնել է հատուկ մրցանակ, որը հինգ տարի անց միաձուլվել է Nebula մրցանակին: Հիշատակության է արժանի այն փաստը, որ 1982 թվականին սահմանվել է Տակումի Սիբանոյի անվան մրցանակ՝ քաջալերելու համար այն գրողնորին, ովքեր կարևոր ներդրում են ունեցել ճապոնական գիտաֆանտաստիկ գրականության զարգացման ասպարեզում: Ավելի ուշ՝ 2015 թվականին, հիմնվել է նաև Takumi Shibano Anniversary Book SF Fandom Award մրցանակը:

## Ծանոթագրություններ

## Գրականություն
* *Report on Japanese Science Fiction* (1968)
* *Poul Anderson: The Avatar of Science Fiction* (2001)
* *Tetsu Yano: Our Grand Old Man* (2004)
* *Collective Reason: A Proposal* (2007)

;Էսսեներ
* *Letter* (տպագրվել է *Locus* պարբերականի #393-ում) (1993)
* *Letter* (տպագրվել է *Locus* պարբերականի #500-ում) (2002)

## Արտաքին հղումներ
* 
* 
* 
* Статья в SF Encyclopedia
* Takumi Shibano на сайте Internet Speculative Fiction Database
* ＳＦ作家・翻訳家 柴野拓美（筆名＝小隅黎）先生逝去（東京創元社サイト）
* ＳＦ同人誌宇宙塵
* SFファンジン大賞

Կատեգորիա:1926 ծնունդներ
Կատեգորիա:20-րդ դարի ճապոնացի վիպասաններ
Կատեգորիա:2010 մահեր
Կատեգորիա:21-րդ դարի ճապոնացի վիպասաններ
Կատեգորիա:Հոկտեմբերի 27 ծնունդներ
Կատեգորիա:Հունվարի 16 մահեր
Կատեգորիա:Ճապոնացի արձակագիրներ
Կատեգորիա:Ճապոնացի ֆանտաստ գրողներ
Կատեգորիա:Վիքիպեդիա:Հոդվածներ Վիքիտվյալներից աղբյուրներով